ธนะศักดิ์ ปฏิมาประกร

พลเอก ธนะศักดิ์ ปฏิมาประกร หรือ บิ๊กเจี๊ยบ (9 พฤศจิกายน พ.ศ. 2496 - ปัจจุบัน) เป็นนายทหารชาวไทย, อดีตรองนายกรัฐมนตรี, อดีตรัฐมนตรีว่าการกระทรวงการต่างประเทศ, อดีตผู้บัญชาการทหารสูงสุด, อดีตสมาชิกวุฒิสภา และอดีตรองหัวหน้าคณะรักษาความสงบแห่งชาติ ฝ่ายความมั่นคง

ประวัติ

ชีวิตส่วนตัว 
ธนะศักดิ์ ชื่อเล่นนามว่า เจี๊ยบ เกิดที่อำเภอครบุรี จังหวัดนครราชสีมา เป็นบุตรของ พ.อ. ยงยุทธ ปฏิมาประกร หลานตาใน รองอำมาตย์เอก หลวงนิติการประสิทธิ์ (นวน เหมนิธิ) กับ ภริยาคนที่ 2 อุก นิติการประสิทธิ์ (ญ.) เป็นผู้สืบสายสกุล “ณ ราชสีมา” ชั้น 8 สาย "พระยาภักดีสงคราม (เจ้าเมืองนางรอง)" และสวาสดิ์ ปฏิมาประกร (ญ.) 

ธนะศักดิ์ สมรสกับ นางเพ็ญลักษณ์ ปฏิมาประกร (นามสกุลเดิม: บุนนาค)

การศึกษา 
ธนะศักดิ์ จบการศึกษาจาก ดังนี้

 โรงเรียนเตรียมทหาร รุ่นที่ 12 (เลขประจำตัว 3671)
 โรงเรียนนายร้อยพระจุลจอมเกล้า รุ่นที่ 23

(ตท.12 และจปร.23 ซึ่งเป็นรุ่นเดียวกับพล.อ. ประยุทธ์ จันทร์โอชา, พล.อ. ดาว์พงษ์ รัตนสุวรรณ, พล.อ. ธวัชชัย สมุทรสาคร)

 ปริญญาปรัชญาดุษฎีบัณฑิต สาขาวิชารัฐประศาสนศาสตร์ วิทยาลัยการบริหารรัฐกิจ มหาวิทยาลัยบูรพา

บทบาทในทางสังคม

งานด้านการทหาร 

ธนะศักดิ์ได้รับพระราชทานยศ ร้อยตรี ในปีพ.ศ. 2519 เป็นทหารเหล่าทหารราบ ตำแหน่งแรกของธนะศักดิ์ คือ ผู้บังคับหมวดปืนเล็ก กองร้อยอาวุธเบา กองพันทหารราบที่ 2 กรมผสมที่ 4 จังหวัดนครสวรรค์ เติบโตในราชการมาจากกรมทหารราบที่ 21 รักษาพระองค์ (ทหารเสือราชินี) และหน่วยบัญชาการสงครามพิเศษ จังหวัดลพบุรี โดยตรง และเคยเป็นผู้บังคับบัญชาหน่วยนี้มาก่อน รวมทั้งเป็นผู้บังคับบัญชาคนแรกของหน่วยปฏิบัติการเฉพาะกิจ 90 ซึ่งสังกัดในหน่วยนี้ด้วย ต่อมาในการรัฐประหารเมื่อปี พ.ศ. 2557 เขาได้รับแต่งตั้งเป็นรองหัวหน้าคณะรักษาความสงบแห่งชาติ ซึ่งตั้งขึ้นภายหลังการยึดอำนาจครั้งนั้น 

ชีวิตส่วนตัวมีชื่อเล่นว่า "เจี๊ยบ" สื่อมวลชนจึงมีชื่อที่นิยมเรียกอย่างไม่เป็นทางการว่า "บิ๊กเจี๊ยบ"

งานด้านการเมือง 
ในรัฐบาลพล.อ.ประยุทธ์ จันทร์โอชา เขาดำรงตำแหน่งรองนายกรัฐมนตรี และรัฐมนตรีว่าการกระทรวงการต่างประเทศ

วันที่ 30 กันยายน พ.ศ. 2557 มีแหล่งข่าวทางทูตว่า ความปรารถนาชัดแจ้งและดิ้นรนที่จะได้การรับรองจากตะวันตกผลักดันให้รัฐมนตรีว่าการกระทรวงการต่างประเทศแสวงการให้สัญญาณเชิงสัญลักษณ์มากกว่าการริเริ่มที่มีแก่นสาร แหล่งข่าวกระทรวงการต่างประเทศอีกแหล่งหนึ่งว่า พล.อ.ธนะศักดิ์ พาดพิง"ประชาธิปไตย" 13 ครั้งในสุนทรพจน์เขา ขณะที่ประธานาธิบดีสหรัฐบารัก โอบามา พาดพิง 7 ครั้ง และนายกรัฐมนตรีสหราชอาณาจักรเดวิด แคเมอรอนพาดพิง 10 ครั้ง การอ้างถึงประชาธิปไตยบ่อยครั้งกลายเป็นเรื่องขบขันในบรรดาสมาชิกชุมชนทางทูต

ต่อมาเขาได้พ้นจากความเป็นรัฐมนตรี เมื่อวันที่ 19 สิงหาคม พ.ศ. 2558 ดำรงตำแหน่งรองนายกรัฐมนตรีเพียงตำแหน่งเดียว และได้รับมอบหมายให้กำกับดูแลงานกระทรวงการท่องเที่ยวและกีฬา และกระทรวงวัฒนธรรม

เกียรติยศ

รางวัล 

 รางวัลเกียรติยศจักรดาว สาขาบริหารการปกครองและเสริมสร้างความมั่นคงแห่งชาติ ประจำปีพ.ศ. 2554

เครื่องราชอิสริยาภรณ์

ไทย

ต่างประเทศ 
 : 
 พ.ศ. 2557 -  เครื่องอิสริยาภรณ์ดัรจะฮ์ อูตามา บักตี เจอเมอร์ลัง (เท็นเทรา)

 : 
 พ.ศ. 2556 -  เครื่องอิสริยาภรณ์ดาราการติกาเอกปักษี ชั้นอุตมา

 : 
 พ.ศ. 2556 -  เครื่องราชอิสริยาภรณ์เกปาห์ลาวานัน อังคะตัน เต็นเตรา ชั้นที่ 1

ลำดับสาแหรก

อ้างอิง

บุคคลที่ยังมีชีวิตอยู่
นักการเมืองไทย
บุคคลจากอำเภอครบุรี
รองนายกรัฐมนตรีไทย
รัฐมนตรีว่าการกระทรวงการต่างประเทศไทย
ทหารบกชาวไทย
ผู้บัญชาการทหารสูงสุดไทย
บุคคลจากวิทยาลัยป้องกันราชอาณาจักร
บุคคลจากโรงเรียนเตรียมทหาร
บุคคลจากโรงเรียนนายร้อยพระจุลจอมเกล้า
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
ผู้ได้รับเหรียญรัตนาภรณ์ ภ.ป.ร.4
รองหัวหน้าคณะรักษาความสงบแห่งชาติ
สกุล ณ ราชสีมา
สกุลเหมนิธิ
นายพลชาวไทย